钦定古今图书集成/明伦汇编/氏族典/第539卷 > 《渭南县志》 > 白正蒙
## 钦定古今图书集成/明伦汇编/氏族典/第539卷 > 《渭南县志》 > 白正蒙

按《通州志》：正蒙，字尔亨，通州人。万历癸丑进士。少孤
贫，笃学，过目能诵，为诗文，操笔立就。选行人，名噪一
时。奉使蜀藩还，便道里门，有寄田以幸优免，与考试
求荐及贷罪以希贬法者，皆辞谢曰：“吾虽贫，安能为
人居间以规利耶？”后复捧命册封周藩，成礼，以疾归，
卒。